उधर, पेखूबेला के नवोदय विद्यालय के खेल मैदान में चल रहे दूसरे क्वार्टर फाइनल मुकाबले में मंडी ने ऊना के खिलाफ खेलते हुए पहली पारी में 314 रन का स्कोर खड़ा किया। इसमें आदित्य ने शानदार 129 रन का योगदान दिया, जबकि हरप्रीत ने 58 और रवि ने 33 रन की उपयोगी पारियां खेलीं। ऊना की ओर से विक्रांत ने छह और अंकित कलसी व मुकेश ने दो-दो विकेट चटकाए। जवाब में बल्लेबाजी करते हुए ऊना ने पहली पारी में एक विकेट के नुकसान पर 145 रन बना लिए हैं। अंकुश बैंस 87 रन पर नाबाद हैं, जबकि प्रियांशु 46 रन बनाकर क्रीज पर हैं। मंडी के शुभम को एक मात्र विकेट हासिल हुआ।